《归崑山省亲别太学同舍》
宋代·郭章

菽水年来属未涯，羞骑款段出京华。
涨尘面旋风头紧，绮照支离日脚斜。
掠过短莎惊脱兔，踏翻红叶闹归鸦。
不堪回首孤云外，望断淮山始是家。

作者简介：郭章，字仲达，世居昆山，宋朝人，约与龚明之同时。自幼工於文，游京师太学有声。后守城有功拜官，被荐居帅幕。官至通直郎。卒於京师，年四十馀。事见《中吴纪闻》 卷六。